|  |
| --- |
| **Становище на** **администрацията на Министерския съвет***Съгласуването се извършва на основание чл. 21, ал. 5 от Закона за нормативните актове* |
| **Проект на акт:** | **Вид оценка:**  |  |
| Постановление на Министерския съвет за изменение на Постановление № 66 на Министерски съвет от 1996 г. за кадрово осигуряване на някои дейности в бюджетните организации | **Становище по ред:** |  |
| **Номер и дата:**  |  |
| **В отговор на №:**  | 03-00-489/16.10.2024 г. |
| **Институция:** | Министерство на транспорта и съобщенията |
| **Диспозитив:** |  |
| **Основание:** | Чл. 30б, ал. 3, т. 2, б. “а” | от Устройствения правилник на Министерския съвет и на неговата администрация |

|  |
| --- |
| Относно Раздел 1 „Проблем/проблеми за решаване:“От така формулираният проблем, както и от изложената информация в цялата оценка на въздействието, не става ясно дали към настоящия момент на местата, където са разположени складовете за съхранение на техниката и оборудването, има назначени материално отговорни лица, пазачи и служители за техническа поддръжка на описаните движими и недвижими активи или е необходимо назначаване на нови 81 служители. С оглед на това предлагаме дефинираният проблем и раздел 1 да се ревизират, да бъде изяснен и текстът в т. 1.3, така че да може ясно да се очертае същността на проблема.Относно Раздел 4 „Варианти на действие. Анализ на въздействията:“Предвид че от раздел 1 не става ясно какъв е проблемът, следва да бъдат ревизирани и предлаганите варианти на действие. Например в описанието на Вариант 2 се посочва, че се предлага единствено промяна в допълнителни и заключителни разпоредби в § 1б думите „*31  декември 2024 г.*“ да се заменят с думите „*31 декември 2025 г*., а всъщност в цялата оценка се описва невъзможността за назначаване на служители за опазване и съхраняване на активи. В допълнение на горното напомняме, че при извършването на предварителна оценка на въздействието трябва да се анализират и въздействията върху заинтересованите страни и върху държавния бюджет. В тази връзка следва да бъдат описани приблизителните разходи, необходими за изплащане на възнагражденията на пазачите и служителите, да се поясни какви са техните служебни правоотношения, също така има ли необходимостта от допълнителни средства за издръжката на складовете, каква е приблизителната сума и как ще бъде осигурена.  |

|  |
| --- |
| \*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация. |
| \*\*   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт. |
| \*\*\*   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището.\*\*\*\*   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове. |
| **ДИРЕКТОР НА ДИРЕКЦИЯ** **„МОДЕРНИЗАЦИЯ НА АДМИНИСТРАЦИЯТА“ В****АДМИНИСТРАЦИЯТА НА МИНИСТЕРСКИЯ СЪВЕТ****ИСКРЕН ИВАНОВ** |